smcproject/ml-wiki-sentences huggingface dataset:
സ്ക്ലീറൈറ്റിസിന്റെ ലക്ഷണങ്ങൾ താഴെ പറയുന്നവയാണ്: കൺജങ്റ്റൈവയുടെയും സ്ക്ലീറയുടെയും ചുവപ്പ്, സ്ക്ലീറ ചിലപ്പോൾ പർപ്പിൾ നിറത്തിലേക്ക് മാറാം കഠിനമായ കണ്ണ് വേദന ഫോട്ടോഫോബിയയും , കണ്ണിൽ നിന്ന് വെള്ളം വരലും കാഴ്ച കുറയുന്നത് ഒരുപക്ഷേ അന്ധതയിലേക്ക് നയിക്കും
എപ്പിസ്ക്ലീറൈറ്റിസിൽ വേദന സ്ക്ലീറൈറ്റിസിനേക്കാൾ കുറവാണ്.
സ്ക്ലീറയിലേക്കുള്ള ( ഹൈപ്പർ‌റീമിയ ) രക്തയോട്ടം വർദ്ധിക്കുന്നത് കണ്ണിന്റെ ചുവപ്പിന് കാരണമാകുന്നു.
സ്ക്ലീറൈറ്റിസ് മൂലം, സെക്കണ്ടറി കെരറ്റൈറ്റിസ് അല്ലെങ്കിൽ യുവിയൈറ്റിസ് സംഭവിക്കാം.
ഏറ്റവും കഠിനമായ സങ്കീർണതകൾ നെക്രോടൈസിംഗ് സ്ക്ലീറൈറ്റിസുമായി ബന്ധപ്പെട്ടിരിക്കുന്നു.
മിക്കപ്പോഴും,സ്ക്ലീറൈറ്റിസിന് കാരണം ഒരു അണുബാധയല്ല.
ഫൈബ്രിനോയ്ഡ് നെക്രോസിസ് , പോളിമോർഫോൺ ന്യൂക്ലിയർ സെല്ലുകൾ, ലിംഫോസൈറ്റുകൾ , പ്ലാസ്മകോശം , മാക്രോഫേജുകൾ എന്നിവയുടെ ഇൻഫിൽട്രേഷൻ എന്നിവ മൂലമുള്ള ക്രോണിക് ഗ്രാനുലോമാറ്റസ് ഡിസോർഡർ ആണ് ഇത്.
ഗ്രാനുലോമയ്ക്ക് ചുറ്റും മൾട്ടി ന്യൂക്ലിയേറ്റഡ് എപ്പിത്തലോയ്ഡ് ജയന്റ് കോശങ്ങളും പുതിയ രക്ത കുഴലുകളും കാണാം, അവയിൽ ചിലത് വാസ്കുലൈറ്റിസിന്റെ തെളിവുകൾ കാണിക്കുന്നു.
ടോർച്ച് ലൈറ്റ് ഉപയോഗിച്ചുള്ള സാധാരണ നേത്ര പരിശോധനയിലൂടെയാണ് സ്ക്ലീറൈറ്റിസ് സാധാരണയായി കണ്ടെത്തുന്നത്.
നേത്രപരിശോധനയുടെ മറ്റ് വശങ്ങൾ, അതായത് കാഴ്ച പരിശോധന, സ്ലിറ്റ് ലാമ്പ് പരിശോധന മുതലായവയും ആവശ്യമായി വന്നേക്കാം.
ഫിനൈൽഎഫിറിൻ , നിയോസൈനെഫിറിൻ എന്നീ തുള്ളിമരുന്നുകൾ സ്ക്ലീറൈറ്റിസിനെ എപ്പിസ്ക്ലീറൈറ്റിസിൽ നിന്ന് വേർതിരിച്ച് അറിയാൻ ഉപയോഗിക്കാം.
അനുബന്ധ പരിശോധനകൾക്ക് സിടി സ്കാനുകൾ , എം‌ആർ‌ഐകൾ , അൾട്രാസോണോഗ്രാഫികൾ എന്നിവ സഹായകമാകും, പക്ഷേ ഇവ സാധാരണ നേത്ര പരിശോധനക്ക് പകരം ഉള്ളതല്ല.
ആന്റീരിയർ സ്ക്ലീറൈറ്റിസ്, പോസ്റ്റീരിയർ സ്ക്ലീറൈറ്റിസ് എന്നിങ്ങനെ സ്ക്ലീറൈറ്റിസിനെ രണ്ടായി തരംതിരിക്കാം.
ആന്റീരിയർ സ്ക്ലീറൈറ്റിസ് ഏറ്റവും സാധാരണമായ ഇനമാണ്, ഏകദേശം 98% കേസുകളും ആന്റീരിയർ ആണ്.
ആന്റീരിയർ, നോൺ നെക്രോടൈസിംഗ്, നെക്രോടൈസിംഗ് എന്നിങ്ങനെ രണ്ട് തരത്തിലുണ്ട്.
നോൺ-നെക്രോടൈസിംഗ് സ്ക്ലീറൈറ്റിസ് ആണ് ഏറ്റവും സാധാരണം.
ഇത് രൂപാന്തരീകരണത്തെ അടിസ്ഥാനമാക്കി ഡിഫ്യൂസ്, നോഡുലാർ എന്നിങ്ങനെ വീണ്ടും തരംതിരിക്കുന്നു.
നെക്രോടൈസിംഗ് സ്ക്ലീറൈറ്റിസ് വീക്കത്തോടെയോ ഇല്ലാതെയോ സംഭവിക്കാം.
ചികിത്സ മെഡിക്കൽ
മിതമായ സ്ക്ലീറൈറ്റിസിൽ, വേദന പരിഹാരത്തിനായി ഫ്ലൂറിപ്രോഫെൻ , ഇൻഡോമെറ്റാസിൻ അല്ലെങ്കിൽ ഇബുപ്രോഫെൻ പോലുള്ള നോൺസ്റ്റീറോയിഡൽ ആന്റി ഇന്ഫ്ലമേറ്ററി മരുന്നുകൾ (എൻ‌എസ്‌എഐ‌ഡി) നിർദ്ദേശിക്കാം.
എൻ‌എസ്‌എഐ‌ഡികൾ‌ അനുചിതമാണെങ്കിലോ, അല്ലെങ്കിൽ പോസ്റ്റീരിയർ, അല്ലെങ്കിൽ നെക്രോടൈസിംഗ് സ്ക്ലീറൈറ്റിസ് ആണെങ്കിൽ പ്രെഡ്‌നിസോലോൺ പോലുള്ള സിസ്റ്റമിക് കോർട്ടികോസ്റ്റീറോയിഡുകൾ ഉപയോഗിക്കാം.
പെരിഒക്യുലാർ സ്റ്റിറോയിഡ് കുത്തിവയ്പ്പുകൾ നോൺ-നെക്രോടൈസിംഗ് സ്ക്ലീറൈറ്റിസിൽ ഉപയോഗിക്കാം, പക്ഷേ ഇത് നെക്രോടൈസിംഗ് രോഗത്തിന് ഉപയോഗിക്കരുത്.
രോഗനിയന്ത്രണം സ്റ്റിറോയിഡുകളിൽ മാത്രം അപര്യാപ്തമാണെങ്കിൽ, ഇമ്മ്യൂണോസപ്രെസ്സിവ് മരുന്നുകൾ (ഉദാ: സൈക്ലോഫോസ്ഫാമൈഡ് , അസാത്തിയോപ്രിൻ , മെത്തോട്രോക്സേറ്റ് ) കൂടാതെ/അല്ലെങ്കിൽ ഇമ്യൂണോമോഡുലേറ്ററുകൾ ചികിത്സയ്ക്കായി പരിഗണിക്കാം.
ഇൻഫെക്റ്റീവ് സ്ക്ലീറൈറ്റിസിൽ, ഇൻഫെക്റ്റീവ് ഏജന്റിനെ തിരിച്ചറിഞ്ഞാൽ, ടോപ്പികൽ അല്ലെങ്കിൽ സിസ്റ്റമിക് ആൻറിബയോട്ടിക്കുകൾ നിർദ്ദേശിക്കപ്പെടാം.
നോൺ മെഡിക്കൽ
സ്ക്ലീറൽ പെർഫൊറേഷൻ അല്ലെങ്കിൽ തീരെ കനം കുറഞ്ഞ സ്ക്ലീറ ഉള്ളപ്പോൾ ശസ്ത്രക്രിയ ആവശ്യമായി വന്നേക്കാം.
ബാന്ഡേജ് കോൺടാക്റ്റ് ലെൻസ് , കോർണ്ണിയൽ പശ എന്നിവ കോർണിയയുടെ ടിഷ്യു കേടുപാടുകൾ പരിഹരിക്കാൻ ഉപയോഗിക്കാം.
ചികിത്സിച്ചില്ലെങ്കിൽ, സ്ക്ലീറൈറ്റിസ് അന്ധതയ്ക്ക് കാരണമാകും.
സ്ക്ലീറൈറ്റിസ് ഒരു സാധാരണ രോഗമല്ല.
ഇത് സ്ത്രീകളിൽ കൂടുതലായി കാണുന്നു.
അതുപോലെ ജീവിതത്തിന്റെ നാല് മുതൽ ആറാം ദശകങ്ങളിൽ ആണ് ഇത് സാധാരണയായി ഉണ്ടാകുന്നത്.
പരാമർശങ്ങൾ റോസെൻ‌ബോം ജെ.ടി. കണ്ണ്, വാതരോഗങ്ങൾ.
കെല്ലീസ് ടെക്സ്റ്റ്ബുക്ക് ഓഫ് റുമറ്റോളജി.
എട്ടാം പതിപ്പ്.
സോണ്ടേഴ്സ് എൽസെവിയർ; 2008: അധ്യായം 46.
വാട്സൺ പി. സ്ക്ലീറ, എപ്പിസ്ക്ലീറ എന്നിവയുടെ രോഗങ്ങൾ.
ലിപ്പിൻ‌കോട്ട് വില്യംസ് വിൽ‌കിൻസ്; 2009: അധ്യായം 23.
കല്ലുഞാവൽ ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Syzygium_tamilnadensis
പശ്ചിമഘട്ടത്തിലെ തദ്ദേശവാസിയായ ഒരു നിത്യഹരിതവൃക്ഷമാണ് കല്ലുഞാവൽ .
( ശാസ്ത്രീയനാമം : Syzygium tamilnadensis ) .
പൊരിയൻ , കൽമോനി എന്നീ പേരുകളുമുണ്ട്.
Sea Apple എന്നും അറിയപ്പെടുന്നു.15 മീറ്റർ വരെ ഉയരം വയ്ക്കും.
1000 മീറ്ററിലധികം ഉയരമുള്ള മലകളിലെ നനവാർന്ന നിത്യഹരിതവനങ്ങളിലും മിതോഷ്ണമേഖലാവനങ്ങളിലും ചതുപ്പുകളിലും വളരും.
തവിട്ടുനിറമുള്ള തൊലി ചെറിയതകിടുകളായി പൊഴിഞ്ഞുപോകും.
പൂവിന് ഇളംചുവപ്പുകലർന്ന വെള്ളനിറമാണ്.
കുരങ്ങന്മാർക്കും വവ്വാലുകൾക്കും പ്രിയമുള്ള പഴങ്ങൾ.
വിത്തുവിതരണം ചെയ്യുന്നതും അവർ തന്നെ.
പലമരവുമായി ഈ മരം മാറിപ്പോകാറുണ്ട് .
സിംഗപ്പൂരിൽ എല്ലായിടത്തും പാതയോരങ്ങളിൽ ഈ മരം വച്ചുപിടിപ്പിച്ചിട്ടുണ്ട് .
അവലംബം പുറത്തേക്കുള്ള കണ്ണികൾ ചിത്രങ്ങൾ Archived 2013-09-04 at the Wayback Machine .
കൂടുതൽ വിവരങ്ങൾ http://indiabiodiversity.org/species/show/19186
തീയർ പട്ടാളം
ബ്രിട്ടീഷ് ഈസ്റ്റ് ഇന്ത്യ കമ്പനി സൃഷ്ടിച്ച ഒരു സൈനിക വിഭാഗമായിരുന്നു തിയ്യർ റെജിമെന്റ് അഥവ തീയ്യർ പട്ടാളം (English: Thiyya Regiment), മലബാറിൽ നിന്നുള്ള ആയിരക്കണക്കിന് തിയ്യർ സമുദായാംഗങ്ങളെ ബ്രിട്ടീഷ് ഇന്ത്യൻ സൈന്യത്തിന് ചേർത്ത ഒരു ശക്തമായ Native Infendry force കൂടെ ആയിരുന്നു ഇത്.
Army man of Thiyya Regiment
മലബാറിലെ ഒരു തന്ത്രപ്രധാന കേന്ദ്രമായതിനാൽ തിരഞ്ഞെടുത്ത തലശേരിയിലാണ് റെജിമെന്റ് പ്രവർത്തിച്ചിരുന്നത്.
ഈസ്റ്റ് ഇന്ത്യാ കമ്പനിയുടെ കീഴിലുള്ള പ്രാദേശിക മിലിഷ്യയിൽ സുബേദാരന്ദ്, ജെമദാർ പദവികൾ ആയിരുന്നു ഉണ്ടായിരുന്നത്, ജമേദാർ പദവി അതിൽ ഏറ്റവുംഉയർന്നതും ഉത്തരവാദിത്തമുള്ളതുമായ തസ്തികകളായി കണക്കാക്കപ്പെട്ടിരുന്നു.
ജമേദാർ പദവിയിൽ ഇരുന്ന ആദ്യ വ്യക്തിയും ബ്രിട്ടീഷ് ഇന്ത്യൻ ആർമിയിലെ തിയ്യർ പട്ടാളത്തിൽ പല യുദ്ധങ്ങൾക്ക് നേതൃത്വം വഹിച്ച വ്യക്തിയും ആയിരുന്നു അയ്യത്താൻ ചന്തോമൻ ജമേദാർ.
സുബേദാർ മേജർ പദവിയിൽ ഇരിക്കെ  ഇൻഫൻ്ററിയിൽ നിന്നും വിരമിച്ചു.
അദ്ദേഹം  അദ്ദേഹം കേരളത്തിലെ നവോത്ഥാന നായകനായ ഡോ. അയ്യത്താൻ ഗോപാലൻൻ്റെ മുത്തശ്ശൻ്റെ അമ്മാവൻ കൂടെ ആയിരുന്നു.
മാഹിയിലും തലശ്ശേരിയിലും ഫ്രഞ്ച്, ബ്രിട്ടീഷ് ഗവൺമെന്റുകൾ രൂപംകൊണ്ട തീയ്യ റെജിമെന്റുകളും തീയ്യർ പട്ടാളവും അറിയപ്പെട്ടിരുന്നു.
ബ്രിട്ടീഷുകാർ വിവിധ സൈനിക പ്രവർത്തനങ്ങളിൽ യൂണിറ്റിനെ വിന്യസിച്ചു.
മലബാർ മേഖലയിൽ ഒരിടത്തും തീയ്യ സേനയില്ലാത്ത മറ്റു നേറ്റിവ് മാത്രമുള്ള സൈന്യത്തെ കാണാൻ സാധിക്കില്ല.
തിയ്യ ഡിവിഷനിൽ തന്നെ വിവിധ പോലീസ് സേനകളും സൈനിക മേഖലയും കോളോനിയൽ ഫ്രഞ്ച് സേനയുടെ കീഴിലുണ്ടായിരുന്നു..
ബ്രിട്ടീഷുകാർ രൂപീകരിച്ചത് കാലാൾപ്പടയുടെ ഒരു പ്രത്യേക ഫോർഴ്സ് ആയിരുന്നു.
ഇത് തലശ്ശേരിയിൽ സാമാന്യം ശക്തമായ ഒരു സേനയുടെ അറ്റകുറ്റപ്പണികൾ ആവശ്യമായി വന്നു.
യൂറോപ്യൻ റെജിമെന്റിനെ പിന്തുണയ്ക്കുന്നതിനുള്ള സ്ഥിരം സേനയായി പ്രാദേശിക തീയർ പട്ടാളം മാറി, അതിനായി ഈ എത്തിനിക്കൽ വിഭാകത്തിൽ നിന്ന് ഉദ്യോഗസ്ഥരെ റിക്രൂട്ട് ചെയ്തു.
യുദ്ധസമയത്ത് 51 പ്രാദേശിക ആഭ്യന്തര പ്രശ്നങ്ങൾ വരെ പരിപാലിക്കപ്പെട്ടു.
ഈ ബറ്റാലിയൻ പഴശ്ശിരാജ ബ്രിട്ടീഷ് ഈസ്റ്റ് ഇന്ത്യാ കമ്പനി യുദ്ധത്തിൽ പ്രധാന പങ്കുവഹിച്ചതായി ചില ബ്രിട്ടീഷ് രേഖകളിലും തലശേരി കത്തിലും പരാമർശിക്കുന്നുണ്ട്.
1802-ൽ ഒരു യൂറോപ്യൻ റെജിമെന്റും പ്രാദേശിക കാലാൾപ്പടയുടെ മൂന്ന് ബറ്റാലിയനുകളും ഗോവയിൽ നിന്ന് ബ്രിട്ടീഷ് പട്ടാളത്തെ പിൻവലിക്കാൻ കാനറയിൽ നിലയുറപ്പിക്കേണ്ടതായിരുന്നു എന്ന് അന്നത്തെ ഇൻഫെൻഡ്രി ഫോഴ്‌സ് ജനറൽ ആയിരുന്നാ ഗ്രേറ്റ് സ്റ്റുവർട്ട് പറയുന്നു.
പഴശ്ശി ഈസ്റ്റ്‌ ഇന്ത്യ കമ്പനിയുമായി ഉള്ള ഏറ്റ്മുട്ടലിൽ പഴശ്ശി സേനയിൽ നായർ, തീയ്യർ, മാപ്പിള സേന ഉള്ളതിനാൽ സേനയുടെ നേറ്റിവ് ഫോഴ്സ് ആയ തീയർ സെബുന്ദിസ് അവിടെ നിന്നും പിരിച്ചു വിടുന്നത് നല്ലതാവില്ല എന്നായിരുന്നു.
"അവർ ഗോവയിൽ തുടരുകയാണെങ്കിൽ, കാനറയിലെ സേവനത്തിന് ഒരു റെജിമെന്റും രണ്ട് ബറ്റാലിയനുകളും മതിയാകും.
പ്രവിശ്യയുടെ തെക്കൻ ഭാഗങ്ങളിൽ ഡിറ്റാച്ച്മെന്റുകൾക്കായി ഒരു റെജിമെന്റും ഒരു ബറ്റാലിയനും മംഗലാപുരത്ത് നിലയുറപ്പിക്കേണ്ടതായിരുന്നു;  കുന്താപൂരിലെ ഒരു ബറ്റാലിയൻ.
ഗോവയിൽ നിന്ന് ബ്രിട്ടീഷ് സൈന്യത്തെ പിൻവലിച്ചാൽ സീദാസിഗൂരിൽ ഒരു ബറ്റാലിയൻ നിലയുറപ്പിക്കേണ്ടതായിരുന്നു.
യൂറോപ്യന്മാരുടെ ഒരു റെജിമെന്റ്, പ്രാദേശിക കാലാൾപ്പടയുടെ അഞ്ച് ബറ്റാലിയനുകൾ, മൂന്ന് കമ്പനി പീരങ്കികൾ എന്നിവ മലബാർ പ്രവിശ്യയിൽ ഉണ്ടായിരിക്കണം, വയനാട് ഒഴികെ, മൈസൂറിലേക്കുള്ള വിതരണം എന്നിങ്ങനെ ആയിരുന്നു ജനറൽ പറഞ്ഞത്.
മലബാറിലെ തീയ്യർ, നായർ, മോപ്ല സെബണ്ടികൾ, മറ്റ് ഭാഗങ്ങളിലെ എല്ലാ പ്രാദേശിക, സന്നദ്ധ സേനകളും, കൂടാതെ 1796 ലെ സമാധാന സ്ഥാപനത്തിലേക്ക് റെഗുലർ ബറ്റാലിയനുകളുടെ എണ്ണം കുറച്ചതയും പറയപ്പെടുന്നു, അതായത് ഓരോ ബറ്റാലിയനും 900 ആക്കുകയാണ് പിന്നീട് ഉണ്ടായത്.
പിരിച്ചു വിടൽ സംബന്ധിച്ചു (പഴശ്ശി യുദ്ധത്തിൽ കമ്പനിയുടെ തീയർ പട്ടാളം ചിലരെ പിടിച്ചതായി പറയുന്ന - തലശ്ശേരി രേഖകൾ)
പിരിച്ചു വിടുന്നതായി രേഖപ്പെടുത്തിയ മദ്രാസ് സർക്കാരിന്റെ കത്ത് "വടക്കേ മലബാറിലെ പ്രധാനപ്പെട്ടതും  ആയിരുന്ന ഒരു പട്ടാള യൂണിറ്റ്, അടുത്ത കാലം വരെ മലബാറിൽ ഒരു പ്രത്യേക റെജിമെന്റ് ഉണ്ടായിരുന്നു. ഇത് ഉപയോഗപ്രദമായ സേവനം ചെയ്തു. ഇപ്പോൾ ഈ റെജിമെന്റ് പിരിച്ചുവിടപ്പെടുന്നതിനാൽ, മലബാർ ബറ്റാലിയൻ റാങ്കുകളിൽ രണ്ടിനും റാങ്ക് മതിയായ പ്രാതിനിധ്യം നൽകേണ്ടത് ഉചിതമാണ്, പ്രത്യേകിച്ചും മലബാറിന് ഒരു സാമൂഹിക പ്രാദേശിക ശക്തി ഉണ്ടെന്ന വസ്തുത കണക്കിലെടുക്കുമ്പോൾ".
മദ്രാസ് സർക്കാരിന്റെ കത്ത് ഒക്ടോബർ (1932)ൽ മലബാറിലെ തിയ്യർ റെജിമെന്റിന്റെ പിരിച്ചു വിടുന്നു.
അവലംബം ↑ L.K.A.Iyer, The Mysore Tribes and caste .
III, A Mittal Publish.
Page.279, Google Books ↑ Nagendra k.r.singh Global Encyclopedia of the South India Dalit's Ethnography (2006) page.230, Google Books ↑ L.Krishna Anandha Krishna Iyer(Divan Bahadur) The Cochin Tribes and Caste Vol.1.
Johnson Reprint Corporation, 1962.
278, Google Books ↑ ↑ North Africa To North Malabar: AN ANCESTRAL JOURNEY - N.C.SHYAMALAN M.D. - Google Books Africa To North Malabar:AN ANCESTRAL JOURNEY - N.C.SHYAMALAN M.D -Google Books ↑ Jumbos and Jumping Devils: A Social History of Indian Circus - Nisha P.R. - Google Books and Jumping Devil:A social History of Indian Circus -Nisha P.R -Google Books ↑ https://oxford.universitypressscholarship.com//mobile/view/10.1093/oso/9780199496709.001.0001/oso-9780199496709-chapter-2 ↑ ↑ ↑ ↑ ↑ S.M.Mohammed Koya,  " print and public in malabar:A study of early newspaper " (1847-1930)
ജമേദാർ ഇംഗ്ലീഷ് വിലാസം https://ml.wikipedia.org/wiki/Zamindar ഈ ലേഖനം ഒരു അനാഥലേഖനമാണ് .
ബ്രിട്ടീഷുകാർ ഇന്ത്യ ഭരിച്ചിരുന്ന കാലഘട്ടത്തിൽ അവരുടെ സൈനിക പദവികളിലൊന്നാൺ ജമേദാർ.
സുബേദാർ, എന്നീ പദവികൾ ഇന്നും ഇന്ത്യൻ സൈന്യത്തിലും, അർദ്ധ സൈനിക വിഭാഗങളിലും ഉപയോഗിച്ച് വരുന്നു.
മലബാറിൽ ബ്രിട്ടീഷ് ഭരണകാലത്ത്, കേരളത്തിൽ ബ്രിട്ടീഷ് ഇന്ത്യൻ ആർമി സ്ഥാപിച്ച ഒരു നേറ്റീവ് ഇൻഫൻട്രി ഫോഴ്സ് ആയിരുന്നു തിയ്യ റെജിമെൻ്റ് അഥവാ തിയ്യർ പട്ടാളം.
തലശ്ശേരി സ്വദേശികൾ ആയ തിയ്യൻമാർ ആയിരുന്നു പട്ടാളത്തിൻ്റെ പ്ലാറ്റൂണുകൾ.
ജമാദാറായും, സുബേദാറായും നാട്ടുകാരിൽ ചിലരെ ബ്രിട്ടീഷുകാർ നിയമിച്ചു.
നിരവധി യുദ്ധങ്ങൾക്ക് നേതൃത്വം നൽകിയ ശക്തമായ വ്യക്തിത്വമുള്ള അയ്യത്താൻ ചന്ദോമൻ ജമേദാർ ആയിരുന്നു ഈ ഉയർന്ന പദവി വഹിച്ച ആദ്യ വ്യക്തി.
ബ്രിട്ടീഷ് ഇന്ത്യൻ ആർമിയുടെ കീഴിലുള്ള തിയ്യർ റെജിമെൻ്റിൽ സുബേദാർ മേജറായി അദ്ദേഹം പിന്നീട് സ്ഥാനക്കയറ്റം ലഭിച്ച ശേഷം വിരമിച്ചു.
കേരളത്തിലെ നവോത്ഥാന നായകനും സാമൂഹിക പരിഷ്കർത്താവുമായിരുന്ന അയ്യത്താൻ ഗോപാലൻ്റെ അച്ചച്ചൻ്റെ അമ്മാവൻ കൂടെയായിരുന്നു അയ്യത്താൻ ചന്ദോമൻ ജമേദാർ.
ഹന്താന പർവതനിര
കാൻഡിയുടെ തെക്ക്-പടിഞ്ഞാറായി, ശ്രീലങ്കയുടെ മധ്യ മലനിരകളിലാണ് ഹന്താന പർവതനിര സ്ഥിതി ചെയ്യുന്നത്.
ദേശീയ പരിസ്ഥിതി നിയമപ്രകാരം 2010 ഫെബ്രുവരിയിൽ ഇത് ഒരു പരിസ്ഥിതി സംരക്ഷണ മേഖലയായി പ്രഖ്യാപിക്കപ്പെട്ടു.
ശ്രേണിയുടെ പരമാവധി ഉയരം 1,200 മീറ്റർ (3,800 അടി) ആണ്.
ഏഴ് കൊടുമുടികൾ ഉൾക്കൊള്ളുന്നതാണ് ഈ പർവതനിര.
ഊറ കാണ്ഡയാണ് ഏറ്റവും ഉയർന്ന കൊടുമുടി.
ശ്രീലങ്കയിലെ മലകയറ്റക്കാരുടെ പ്രിയപ്പെട്ട സ്ഥലമാണ് ഈ ശ്രേണി.
ഹന്താന പർവതനിരയോട് ചേർന്നാണ് പെരഡെനിയ സർവകലാശാല സ്ഥിതി ചെയ്യുന്നത്.
ചിത്രശാല ഹന്താനയിൽ നിന്നുള്ള ഒരു കാഴ്ച ഹന്താന പർവതനിരയിലെ ഏറ്റവും ഉയരം കൂടിയ കൊടുമുടിയായ ഊറ കാണ്ഡ ഹന്താന കമ്മ്യൂണിക്കേഷൻ ടവറുകളിൽ നിന്നുള്ള ഒരു കാഴ്ച ഹന്താന പർവതത്തിൽ നിന്നുള്ള മനോഹരമായ സായാഹ്ന കാഴ്ച അവലംബം ↑ {{ cite web }} : Missing or empty | title= ( help ) ഫലകം:Title missing ↑ ↑
ഹയ ബിൻത് ഹുസൈൻ ഇംഗ്ലീഷ് വിലാസം https://ml.wikipedia.org/wiki/Haya_bint_Hussein
ജോർദാനിലെ ഹുസൈൻ രാജാവിന് അവരുടെ മൂന്നാമത്തെ ഭാര്യ അലിയാ രാജ്ഞിയിലുള്ള മകളാണ് ഹയ ബിൻത് ഹുസൈൻ .
ജോർദാനിലെ അബ്ലുള്ള രണ്ടാമൻ രാജാവിന്റെ അർധ സഹോദരിയാണ് ഇവർ.
യുഎഇ പ്രധാനമന്ത്രി ഷെയ്ഖ് മുഹമ്മദ് ബിൻ റാഷിദ് അൽ മഖ്തൂമിന്റെ നാലാമത്തെ ഭാര്യയാണ് ഹയ രാതകുമാരി.
ജോർദാനിലെ ഹയ രാജകുമാരി എന്നാണ് ഇവർ അറിയപ്പെടുന്നത്.
1921 മുതൽ ജോർദാൻ ഭരിക്കുന്ന രാജവംശമായ ഹാഷ്മി കുടുംബാംഗമാണ്.
ഇംഗ്ലണ്ടിലെ ഒക്‌സ്‌ഫോർഡ് സർവ്വകലാശാലയിൽ നിന്ന് ബിരുദം നേടി.
അന്താരാഷ്ട്ര ജംപിങ് മത്സരത്തിൽ ജോർദാന് വേണ്ടി മത്സരിച്ച ഒരു അശ്വാഭ്യാസിയാണ് ഹയ.
രണ്ടു തവണ ഇന്റർനാഷണൽ ഫെഡറേഷൻ ഫോർ ഇക്വസ്‌റ്റേറിയൻ സ്‌പോർട്‌സ് എന്ന സംഘടനയുടെ പ്രസിഡന്റായിരുന്നു.
1974 മെയ് മൂന്നിന് ജോർദാനിലെ അമ്മാനിൽ ജനിച്ചു.
ബ്രിട്ടനിലെ ബ്രിസ്റ്റലിലെ ബാഡ്മിന്റൺ സ്‌കൂൾ, തെക്കു പടിഞ്ഞാറൻ ഇംഗ്‌ളണ്ടിലെ ഡോർസെറ്റിലെ ബ്ര്യാൻസ്റ്റൺ സ്‌കൂൾ എന്നിവിടങ്ങളിൽ നിന്ന് പ്രാഥമിക വിദ്യാഭ്യാസം നേടി.
ഒക്‌സ്‌ഫോർഡ് സർവ്വകലാശാലയ്ക്ക് കീഴിലുള്ള സെന്റ് ഹിൽഡാസ് കോളേജിൽ നിന്ന് ഫിലോസഫി, രാഷ്ട്രമീമാംസ, സാമ്പത്തിക ശാസ്ത്രത്തിൽ ബിഎ ഹോണേഴ്‌സ് ബിരുദം നേടി.
2004 ഏപ്രിൽ 10ന് മുഹമ്മദ് ബിൻ റാഷിദ് അൽ മഖ്തൂമിനെ വിവാഹം ചെയ്തു.
2007 ഡിസംബർ രണ്ടിന് ആദ്യത്തെ കുഞ്ഞിന് - ഷെയ്ഖ ജലീല ബിൻത് മുഹമ്മദ് ബിൻ റാഷിദ് അൽ മഖ്തൂം -ജന്മം നൽകി..
യുഎഇയുടെ 36ആം ജന്മദിനമായ ഡിസംബർ രണ്ടിനായിരുന്നു ആദ്യ കുഞ്ഞ് ജനിച്ചത്..
2012 ജനുവരി ഏഴിന് രണ്ടാമത്തെ കുട്ടിയായ ശെയ്ഖ് സായിദ് ബിൻ മുഹമ്മദ് ബിൻ റാഷിദ് അൽ മഖ്തൂം ജനിച്ചു.
കായിക വിനോദം
രാജകുമാരിയായിരുന്ന ഹയ 13ആം വയസ്സുമുതൽ അന്താരാഷ്ട്ര തലത്തിൽ കുതിര സവാരി മത്സരത്തിൽ പങ്കെടുക്കുന്നു.
.1992ൽ സിറിയയിലെ ഡമസ്‌കസിൽ നടന്ന ഏഴാമത് പാൻ അറബ് ഗെയിംസിൽ വ്യക്തിഗത ജംപിങ്ങിൽ വെങ്കല മെഡൽ നേടി.
1993ൽ ജോർദാനിലെ അത്‌ലറ്റ് ഓഫ് ദ ഇയറായി തിരഞ്ഞെടുക്കപ്പെട്ടു.
കന്യാകുമാരി ഇംഗ്ലീഷ് വിലാസം https://ml.wikipedia.org/wiki/Kanyakumari കന്യാകുമാരി കന്യാകുമാരി 8°05′31″N 77°32′25″E ﻿ / ﻿ 8.0919°N 77.5403°E ﻿ / 8.0919; 77.5403 ഭൂമിശാസ്ത്ര പ്രാധാന്യം ജില്ല രാജ്യം ഇന്ത്യ സംസ്ഥാനം തമിഴ്‌നാട് ജില്ല കന്യാകുമാരി ഭരണസ്ഥാപനങ്ങൾ ' വിസ്തീർണ്ണം 1689 ചതുരശ്ര കിലോമീറ്റർ ജനസംഖ്യ 1,676,034 ജനസാന്ദ്രത 992// ച.
മീ കോഡുകൾ • തപാൽ • ടെലിഫോൺ 629 xxx +‌+914652 / +914651 സമയമേഖല UTC +5:30 പ്രധാന ആകർഷണങ്ങൾ വിവേകാനന്ദപ്പാറ, തിരുവള്ളുവർ പ്രതിമ, ഗാന്ധിമണ്ഡപം, സൺ‌റൈസ് പോയിന്റ്, പത്മനാഭപുരം കൊട്ടാരം,
ശുചീന്ദ്രം ക്ഷേത്രം, വട്ടക്കോട്ട, മുട്ടം ബീച്ച്, തൃപ്പരപ്പ് വെള്ളച്ചാട്ടം, നാഗർകോവിൽ നാഗരാജക്ഷേത്രം
ഇന്ത്യൻ സംസ്ഥാനമായ തമിഴ്‌നാട്ടിലെ ഒരു പട്ടണമാണ് കന്യാകുമാരി .
ഇന്ത്യൻ ഉപഭൂഖണ്ഡത്തിന്റെ തെക്കേ അറ്റത്തെ മുനമ്പാണു കന്യാകുമാരി‌.
ബ്രിട്ടീഷ്‌ ഭരണകാലത്ത്‌ കേപ്‌ കൊമറിൻ എന്നറിയപ്പെട്ടിരുന്നു.
വിനോദ സഞ്ചാരത്തിന് അതീവ പ്രാധാന്യം ഉള്ള ഈ പട്ടണത്തിൽ മനോഹരമായ കടൽത്തീരവും, പ്രസിദ്ധമായ കന്യാകുമാരി ബാലാംബിക ക്ഷേത്രവും, വിവേകാനന്ദ പാറയും സ്ഥിതി ചെയ്യുന്നു.
ഏറ്റവും അടുത്തുള്ള പ്രധാന നഗരം കേരളത്തിന്റെ തലസ്ഥാനമായ തിരുവനന്തപുരമാണ്‌ .
ഐതിഹ്യം വിവേകാനന്ദക്ഷേത്രം
ജഗദീശ്വരിയായ ആദിപരാശക്തിയുടെ (ശ്രീ പാർവ്വതി) അവതാരമായ കന്യാകുമാരി എന്ന ഭഗവതി  ‌ ബാലാംബിക എന്നറിയപ്പെടുന്നു.
പുരാതന കേരളത്തിന്റെ രക്ഷക്കായി പ്രതിഷ്ഠിക്കപ്പെട്ട നാല് അംബികമാരിൽ ഒരാൾ കൂടിയാണ് കന്യാകുമാരി.
കൊല്ലൂർ മൂകാംബിക, കൊടുങ്ങല്ലൂർ ലോകാംബിക, പാലക്കാട്‌ ഹേമാംബിക തുടങ്ങിയവർ ആണ് മറ്റ് മൂന്ന് പേർ.
കന്യാകുമാരിയുടെ പരമശിവനുമായുള്ള വിവാഹം തടസ്സപ്പെട്ടെന്നും വിവാഹത്തിനായ്‌ തയ്യാറാക്കിയ അരിയും മറ്റു ധാന്യങ്ങളും പാചകം ചെയ്യാനാകാതെ പോയെന്നുമാണ്‌ ഐതിഹ്യം.
ഇന്നും സന്ദർശകർക്ക്‌ നടക്കാതെ പോയ ഈ വിവാഹത്തിന്റെ സ്മരണാർത്ഥം അരിയുടെ രൂപത്തിലുള്ള കല്ലുമണികൾ ഇവിടെ നിന്നും വാങ്ങാം.
അവിവാഹിതയായി‌ തന്നെ തുടരുന്ന കന്യാകുമാരി ദേവി സന്ദർശകരെ അനുഗ്രഹിക്കുന്നുണ്ട് എന്നാണ് വിശ്വാസം.
ഇവിടെ ദർശനം നടത്തിയാൽ അവിഹാഹിതർക്ക് പെട്ടെന്ന് വിവാഹം നടക്കുമെന്നും ഉത്തമ ദാമ്പത്യം ലഭിക്കുമെന്നും സങ്കൽപ്പമുണ്ട്.
കന്യാകുമാരിയിലെ സൂര്യോദയം.
ഹനുമാൻ അമർത്യതക്കുള്ള മൃതസഞ്ജീവനി പർവ്വതം ഹിമാലയത്തിൽ നിന്നും ലങ്കയിലേക്ക്‌ കൊണ്ടു വരുമ്പോൾ അതിൽ നിന്നും ഒരു കഷ്ണം ഇവിടെ വീണു പോയെന്നും അങ്ങനെയാണ്‌ കന്യാകുമാരിയിലെ മരുത്വമല ഉണ്ടായതെന്നും മറ്റൊരൈതിഹ്യമുണ്ട്‌.
കന്യാകുമാരി പ്രദേശത്ത്‌ കാണപ്പെടുന്ന അനേകം ഔഷധ സസ്യങ്ങൾ ഇപ്രകാരമാത്രേ ഉണ്ടായത്‌.
സിദ്ധം , ആയുർവേദം , വർമകല എന്നീ പാരമ്പര്യ ചികിത്സാ മുറകളും കന്യാകുമാരി ജില്ലയിൽ പ്രബലമാണ്‌.
ബംഗാൾ ഉൾക്കടലിന്റെയും അറബിക്കടലിന്റെയും ഇന്ത്യൻ മഹാസമുദ്രത്തിന്റെയും തീരത്തുള്ള കുമാരി അമ്മൻ ക്ഷേത്രത്തിൽ നിന്നുമാണ്‌ കന്യാകുമാരിക്ക്‌ ഈ പേര്‌ കിട്ടിയത്‌.
ഹിന്ദുമതത്തിന്റെ ആവിർഭാവത്തിനു മുൻപ് നിലവിലിരുന്ന ദ്രാവിഡദേവതകളിലൊരാളാണ്‌ കുമരി.
നൂറ്റാണ്ടുകളായ്‌ ആദ്ധ്യത്മിക കേന്ദ്രവും കലാ കേന്ദ്രവുമാണ്‌ കന്യാകുമാരി.
കന്യാകുമാരി ഒരു വ്യാപാര കേന്ദ്രവുമായിരുന്നു.
ചേര, ചോള, പാണ്ട്യ, നായക രാജാക്കന്മാർ കന്യാകുമാരി ഭരിച്ചിട്ടുണ്ട്‌.
പിൽക്കാലത്ത്‌ കന്യാകുമാരി പത്മനാഭപുരം ആസ്ഥാനമായ വേണാടിന്റെ ഭാഗമായിത്തീർന്നു.
വേണാട്‌ ഭരിച്ചിരുന്ന അനിഴം തിരുനാൾ മാർത്താണ്ഡവർമ്മ 1729 മുതൽ 1758 വരെയുള്ള കാലഘട്ടത്തിൽ വേണാടിന്റെ അതിർത്തി ആലുവ വരെ വികസിപ്പിച്ച്‌ തിരുവിതാംകൂർ സ്ഥാപിച്ചതിനു ശേഷം കന്യാകുമാരി ജില്ല തെക്കൻ തിരുവിതാംകൂർ എന്ന് അറിയപ്പെടുന്നു.
1741-ഇൽ പ്രസിദ്ധമായ കുളച്ചൽ യുദ്ധത്തിൽ മാർത്താണ്ടവർമ്മ മഹാരാജാവ്‌ ഡച്ച്‌ ഈസ്റ്റ്‌ ഇന്ത്യാ കമ്പനിയെ പരാജയപ്പെടുത്തി.
1947 വരെ കന്യാകുമാരി തിരുവിതാംകൂറിന്റെ ഭാഗമായ്‌ തുടർന്നു.
1947-ഇൽ തിരുവിതാംകൂർ ഇന്ത്യൻ യൂണിയനിൽ ചേരുകയും രാജഭരണം അവസാനിക്കുകയും ചെയ്തു.
1949 -ഇൽ തിരു-കൊച്ചി സംസ്ഥാനം രൂപവൽക്കരിച്ചപ്പോൾ കന്യാകുമാരിയും തിരു-കൊച്ചിയുടെ ഭാഗമാക്കി‌ മാറ്റി.
1956-ഇൽ ഭാഷയെ അടിസ്ഥാനമാക്കി സംസ്ഥാനങ്ങൾ പുനർനിർമ്മിക്കുകയും ചെയ്തു കന്യാകുമാരിയെ തമിഴ്‌നാട്‌ സംസ്ഥാനത്തിന്റെ ഭാഗമായി‌ മാറ്റി.
കന്യാകുമാരി മുനമ്പിൽ നിന്നുള്ള സൂര്യ ഉദയ, അസ്തമയ കാഴ്ച്ചകൾ ഇവിടുത്തെ പ്രധാന ആകർഷണങ്ങളിൽ ഒന്നാണ്‌.
ഭൂമിശാസ്‌ത്രം വിവേകാനന്ദപ്പാറ സുര്യോദയത്തിന്റെ മറ്റൊരു ചിത്രം - 2008 ഓഗസ്റ്റ്
സമുദ്രനിരപ്പിൽ സ്ഥിതി ചെയ്യുന്നു.
അറബിക്കടലിന്റെയും ഇന്ത്യൻ മഹാസമുദ്രത്തിന്റെയും ബംഗാൾ ഉൾക്കടലിന്റെയും സംഗമസ്ഥാനമാണ്‌ കന്യാകുമാരി.
പശ്ചിമഘട്ടവും പൂർവ്വഘട്ടവും അവസാനിക്കുന്നത്‌ കന്യാകുമാരിയിലാണ്‌.
വടക്കും കിഴക്കും തിരുനെൽവേലി ജില്ലയുമായും, പടിഞ്ഞാറും വടക്കു പടിഞ്ഞാറും തിരുവനന്തപുരവുമായും അതിർത്തി പങ്കിടുന്നു.
ഭരണവും രാഷ്ട്രീയവും
1956-ഇൽ കന്യാകുമാരി ജില്ലയെ തിരു-കൊച്ചിയിൽ നിന്നും വേർപെടുത്തി തമിഴ്‌ നാട്ടിൽ ലയിപ്പിച്ചെങ്കിലും, അന്ന് നിലവിലുണ്ടായിരുന്ന പ്രാദേശിക ഭരണകൂടങ്ങളെ 1962 വരെ അതേപടി തുടരാൻ അനുവദിച്ചു.
1959-ലെ തമിഴ്‌ നാട്‌ പഞ്ചായത്ത്‌ നിയമം 1962 ഏപ്രിൽ 1-നാണ്‌ കന്യാകുമാരി ജില്ലയിൽ നിലവിൽ വന്നത്‌.
59 നഗര പഞ്ചായത്തുകളും 99 ഗ്രാമപഞ്ചായത്തുകളും കന്യാകുമാരി ജില്ലയിലുണ്ട്‌.
നാഗർകോവിൽ, പത്മനാഭപുരം, കുളച്ചൽ, കുഴിത്തുറ എന്നീ നാല്‌ നഗരസഭകളാണ്‌ ജില്ലയിലുള്ളത്‌.
നാഗർകോവിൽ നഗരമാണ്‌ ജില്ലയുടെ ഭരണ സിരാകേന്ദ്രം.
അഗസ്തീശ്വരം, രാജാക്കമംഗലം, തോവാള, മുഞ്ചിറ, കിള്ളിയൂർ, കുരുന്തൻകോട്‌, മേൽപ്പുറം, തിരുവട്ടാർ, തക്കല എന്നിവയാണ്‌ ജില്ലയിലെ പഞ്ചായത്ത്‌ യൂണിയനുകൾ.
ജനവിഭാഗങ്ങളും സംസ്‌കാരവും തിരുവള്ളുവരുടെ പ്രതിമ കന്യാകുമാരിയിലെ പ്രധാ‍ന ആകർഷണങ്ങളിലൊന്നാണ്.
സംസ്കാരസമ്പന്നമാണ്‌ കന്യാകുമാരി ജില്ല.
തമിഴും മലയാളവുമാണ്‌ പ്രധാന ഭാഷകൾ.
ഹിന്ദു, ക്രിസ്ത്യൻ, മുസ്ലിം മതവിഭാഗങ്ങൾ ഇവിടെ വസിക്കുന്നു.
വിദ്യാഭ്യാസ, ഗതാഗത രംഗങ്ങളിലുണ്ടായ മുന്നേറ്റം കാരണം ജാതി വേർതിരിവുകൾ ഇപ്പോൾ വിരളമാണ്‌.
ജില്ലയിലെ പ്രധാന ജനവിഭാഗങ്ങൾ നാടാർ, നാഞ്ചിനാട്‌ വെള്ളാളർ, പറവർ, മുക്കുവർ, അരയർ,വിളക്കി തളനയർ, കമ്മാളർ, ആശാരി, നായർ, ചക്കരേവാർ, കേരള മുതലിയാർ എന്നിവരാണ്‌.
വിനോദസഞ്ചാരകേന്ദ്രങ്ങൾ വിവേകാനന്ദപ്പാറ തിരുവള്ളുവർ പ്രതിമ
11.5  മീറ്റർ അടിത്തറയിൽ (ഐശ്വര്യം സന്തോഷ ഇവയെ പ്രതിനിധാനം), 29 മീറ്റെർ  ഉയരത്തിൽ നിര്മ്മിച്ചിരിക്കുന്ന തിരുവള്ളുവർ പ്രതിമയുടെ  മൊത്തം ഉയരം 40.5 മീറ്റർ വരും
തമിഴ്  വേദം  ആയ  തിരുക്കുറലിന്റെ 38 അദ്ധ്യാ യങ്ങളുടെ  പ്രാധാന്യത്തെ ഓർമ്മപ്പെടുത്തുന്ന തോടൊപ്പംഇവിടം  തിരുക്കുറളിലെ  133 അധ്യാ യങ്ങൾ  ആലേഘനം ചെയ്തിരിക്കുന്നു, 7000  ടണ് ഭാരം കണക്കാക്കപ്പെടുന്ന  പ്രതിമ, നടരാജ  വിഗ്രഹത്തിന്റെ സ്മരണ ഉണർ ത്തു മാറ് ഇ പ്രതിമയുടെ അരക്കെട്ട് ചെറിയ ചെരിവോട് കൂടി പണി കഴിപ്പിച്ചിരിക്കുന്നു 
പ്രശസ്ത  ശിൽപ്പ  കലാകാരൻ  ശ്രീ DR .
ഗണപതി സ്ഥാപതിയുടെ നേത്ര ത്വത്തിൽ ജനുവരി 1  2000 ൽ പൊതു ജന ങ്ങൾക്ക്  തുറന്നു കൊടുത്തു.
പ്രധാന ആരാധനാലയങ്ങൾ / തീർത്ഥാടന കേന്ദ്രങ്ങൾ
കന്യാകുമാരി ദേവി ക്ഷേത്രം പ്രമാണം:Devi Kanya Kumari.jpg ദേവി_കന്യാകുമാരി
ആദിപരാശക്തി മുഖ്യ പ്രതിഷ്ഠ ആയിട്ടുള്ള ഭഗവതി  കന്യാകുമാരിയുടെ ക്ഷേത്രം ഏറ്റവും പ്രസിദ്ധമാണ്.
ബാലാംബിക എന്നറിയപ്പെടുന്ന കന്യാകുമാരിയെ   പരശുരാമൻ കേരള രക്ഷയ്ക്ക് വേണ്ടി പ്രതിഷ്ഠിച്ച നാല്  അംബികമാരിൽ ഒരാളാണ് എന്നാണ് വിശ്വാസം.
അതിനാൽ ധാരാളം മലയാളികളും ഇവിടെ ദർശനത്തിനായി എത്തിച്ചേരാറുണ്ട്.
കൊല്ലൂർ മൂകാംബിക, കൊടുങ്ങല്ലൂർ ലോകാംബിക, പാലക്കാട്‌ ഹേമാംബിക എന്നിവയാണ് മറ്റ് 3 ഭഗവതി ക്ഷേത്രങ്ങൾ.
ശുചിന്ദ്രം ശിവ ക്ഷേത്രം കന്യാകുമാരി ക്ഷേത്രവുമായി ബന്ധപ്പെട്ട മറ്റൊരു പ്രസിദ്ധ ആരാധനാലയമാണ്.
ഗാന്ധി മണ്ഡപം
മഹാത്മാഗന്ധിയുടെ ചിതാഭസ്മം കടലിൽ നിമഞ്ജനം ചെയ്യുന്നതിനു മുമ്പ് പൊതുജനങ്ങൾക്കായി പ്രദർശിപ്പിച്ച സ്ഥലത്ത് പിന്നീട് നിർമ്മിച്ചതാണ് ഗാന്ധിമണ്ഠപം.
ക്ഷേത്രങ്ങളുടെ മാതൃകയിൽ നിർമ്മിച്ച ഇതിൽ ഗാന്ധിജയന്തി ദിനമായ ഒക്ടോബർ 2 ന് സൂര്യന്റെ ആദ്യകിരണങ്ങൾ പതിക്കുന്ന രീതിയിലാണ് രൂപകല്പന ചെയ്തിരിക്കുന്നത്.
ഗാന്ധി മണ്ഠപം, കന്യാകുമാരി പ്രധാന ആഘോഷങ്ങൾ
ശുചീന്ദ്രം രഥോത്സവം, മണ്ടയ്‌ക്കാട്‌ കൊട, കുമാരകോവിൽ തൃക്കല്ല്യാണ ഉത്സവം, കോട്ടാർ സെന്റ്‌ സേവ്യേഴ്‌സ്‌ തിരുനാൾ എന്നിവ പ്രതിവർഷം നിരവദി തീർത്ഥാടകരെ ആകർഷിക്കുന്നു.
പൊങ്കൽ ‍, ദീപാവലി , ഓണം , ക്രിസ്തുമസ്‌ , റംസാൻ എന്നിവയും കന്യാകുമാരി ജില്ലയിൽ കൊണ്ടാടുന്നു.
വിൽപ്പാട്ട്‌ , തിരുവാതിരക്കളി , കളിയല് ‍, കഥകളി , ഓട്ടൻ തുള്ളൽ ‍, കരകാട്ടം , കളരി എന്നിവയാണ്‌ ജില്ലയിലെ പരമ്പരാഗത കലാരൂപങ്ങൾ.
തിരുവനന്തപുരം നഗരത്തിൽ നിന്നും ദേശീയപാത വഴി കന്യാകുമാരിയിൽ എത്തിച്ചേരാവുന്നതാണ്.
തിരുവനന്തപുരത്ത് നിന്നും നേരിട്ടുള്ള ധാരാളം ബസുകളും സർവീസ് നടത്തുന്നുണ്ട്.
കേരളത്തിൽ നിന്നും ധാരാളം ട്രെയിൻ സർവീസുകളും ലഭ്യമാണ്.
പുണെ-കന്യാകുമാരി ജയന്തി ജനത, ബാംഗ്ലൂർ-കന്യാകുമാരി ഐലൻഡ് എക്സ്പ്രസ്സ്‌‌, കൊല്ലം-കന്യാകുമാരി മെമു, ശ്രീമാതാ വൈഷ്ണോദേവി കത്ര - കന്യാകുമാരി ഹിമസാഗർ എക്സ്പ്രസ്സ്, ഡിബ്രുഗട്-കന്യാകുമാരി വിവേക് സൂപ്പർഫാസ്റ്റ് എക്സ്പ്രസ്സ്‌ ‌എന്നിവ അവയിൽ ചിലതാണ്.
ചിത്രശാല ദിശാസൂചിക വാച്ച് ടവർ വിവേകാനന്ദപ്പാറയിലേക്കിറങ്ങുന്ന യാത്രക്കാർ ശ്രീപാദം ക്ഷേത്രം കന്യാകുമാരി കടൽത്തീരം കാഴ്ച ടവർ കടൽത്തീരം വിവേകാനന്ദപ്പാറയും തിരുവള്ളുവർ പ്രതിമയും തിരുവള്ളുവരുടെ പ്രതിമ കന്യാകുമാരിയിലെ അഞ്ചൽപ്പെട്ടി പുറത്തുനിന്നുള്ള കണ്ണികൾ http://www.kanyakumari.tn.nic.in/ Archived 2021-01-25 at the Wayback Machine .
- കന്യാകുമാരി ജില്ലയുടെ വെബ് വിലാസം http://www.tn.gov.in/dear/ch17.pdf - തമിഴ്‌നാട് - ജില്ലാ അടിസ്ഥാനത്തിൽ ജനസംഖ്യാ സ്ഥിതി വിവരക്കണക്കുകൾ
അപ്പൂപ്പൻതാടി ഇംഗ്ലീഷ് വിലാസം https://ml.wikipedia.org/wiki/Crassocephalum_crepidioides
ആസ്റ്ററേസീ  സസ്യകുടുംബത്തിൽപ്പെട്ട 180 സെന്റിമീറ്ററോളം ഉയരത്തിൽ വളരുന്ന ഒരു ഏകവർഷി കുറ്റിച്ചെടിയാണ് അപ്പൂപ്പൻതാടി .
( ശാസ്ത്രീയനാമം : Crassocephalum crepidioides ) .
പലയിടത്തും ഇത് കറിവയ്ക്കാൻ ഉപയോഗിക്കാറുണ്ട്.
ഔഷധഗുണവും ഈ ചെടിയ്ക്കുണ്ട്.
ഒരു അധിനിവേശസസ്യമായ ഇത് ഒരു കളയായി കരുതപ്പെടുന്നുണ്ട്.
നനവുള്ള സ്ഥലങ്ങളിലും കൃഷിസ്ഥലങ്ങളിൽമെല്ലാം കാണുന്ന ആഫ്രിക്കൻ  സ്വദേശിയായ ഈ ചെടി കേരളത്തിൽ എല്ലായിടത്തുമുണ്ട്.
മറ്റ് ചെടികൾക്കും അപ്പൂപ്പൻ താടി പോലുള്ള വിത്തുവിതരണ സംവിധാനമുണ്ട്.
ഉദാ:-എരുക്ക്.
കുത്തനെ വളരുന്ന ഈ ചെടിയുടെ താഴത്തെ ഇലകൾ  താരതമ്യേന വലുതും അരികുകൾ മുറിഞ്ഞതുമാണ്.
മുകളിലേക്ക് വരുമ്പോൾ ഇലകൾ ചെറുതാവുകയും അരികുകൾ തുടർച്ചയുള്ളതാവുകയും ചെയ്യും.
പൂക്കൾ പച്ച നിറത്തിലുള്ള തലപ്പുകളിൽ ചുവന്ന കുഞ്ഞുപൂക്കൾ ഒരുമിച്ച് ചേർന്ന് കാണപ്പെടുന്നു.
വിത്തുകൾ അനേകം നനുത്ത നാരുകളുടെ സഹായത്തോടെ വായുവിൽ ഉയർന്നു  പറക്കാൻ കഴിയുന്നവയാണ്.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും ചിത്രങ്ങൾ http://www.flowersofindia.net/catalog/slides/Thickhead.html വിക്കിസ്പീഷിസിൽ Crassocephalum crepidioides എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Crassocephalum crepidioides എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഹിൽഡ ഡോകുബോ ഇംഗ്ലീഷ് വിലാസം https://ml.wikipedia.org/wiki/Hilda_Dokubo
നൈജീരിയൻ ചലച്ചിത്ര നടിയും യുവ അഭിഭാഷകയുമാണ് ഹിൽഡ ഡോകുബോ (ഹിൽഡ ഡോകുബോ മ്രക്‌പൂർ എന്നും അറിയപ്പെടുന്നു) റിവേഴ്‌സ് സ്റ്റേറ്റിന്റെ മുൻ ഗവർണറായിരുന്ന പീറ്റർ ഒഡിലിയുടെ യുവജനകാര്യങ്ങളിൽ പ്രത്യേക ഉപദേശകയായി അവർ സേവനമനുഷ്ഠിച്ചിട്ടുണ്ട്.
റിവർസ് സ്റ്റേറ്റിലെ ആസാരി-ടോരുവിലുള്ള ബുഗുമയിൽ മാതാപിതാക്കളുടെ ആറ് മക്കളിൽ ആദ്യത്തെയാളായി ഹിൽഡ ഡോകുബോ ജനിച്ചു.
അഗ്രി റോഡിലെ സെന്റ് മേരി സ്റ്റേറ്റ് സ്കൂളിലും സർക്കാർ ഗേൾസ് സെക്കൻഡറി സ്കൂളിലും പ്രാഥമിക, സെക്കൻഡറി സ്കൂൾ വിദ്യാഭ്യാസം അവർ പൂർത്തിയാക്കി.
പോർട്ട് ഹാർ‌കോർട്ട് സർവകലാശാലയിലെ ഒരു പൂർവ്വവിദ്യാർഥിയായ അവർ അവിടെനിന്ന് തിയേറ്റർ ആർട്‌സിൽ ബിരുദവും ബിരുദാനന്തര ബിരുദവും നേടി.
1992-ൽ എവിൾ പാഷൻ എന്ന ചലച്ചിത്രത്തിലൂടെയാണ് ഡോകുബോ തന്റെ യുവസേവനത്തിനിടെ ചലച്ചിത്ര മേഖലയിൽ അരങ്ങേറ്റം കുറിച്ചത്.
അതിനുശേഷം അവർ നിരവധി നൈജീരിയൻ ചിത്രങ്ങൾ നിർമ്മിക്കുകയും ചെയ്തു.
2015-ൽ പുറത്തിറങ്ങിയ സ്റ്റിഗ്മ എന്ന സിനിമയിൽ അഭിനയിച്ച ഡോകുബോ പതിനൊന്നാമത്തെ ആഫ്രിക്ക മൂവി അക്കാദമി അവാർഡുകളിൽ മികച്ച നടിക്കുള്ള പുരസ്കാരം നേടി.
സിനിമകൾ വിതൗട്ട് ലൗവ് ഫോർഎവെർ (1995) ഈസേബെൽ എവിൾ പാഷൻ (1996) ഹൗർ ഓഫ് ഗ്രേസ് എറർ ഓഫ് ദി പാസ്റ്റ് (2000) സ്വീറ്റ് മദർ (2000) ബ്ലാക്ക് മരിയ (1997) എൻഡ് ഓഫ് ദി വിക്കെഡ് (1999) "കോൺഫിഡൻസ്" ഒനീ-ഈസ് (2001) മൈ ഗുഡ് വിൽ (2001) ലൈറ്റ് ഡാർക്ക്നെസ് (2001) എ ബാർബേഴ്സ് വിസ്ഡം (2001) മൈ ലൗവ് (1998) എബൗവ് ഡെത്ത്: ഇൻ ഗോഡ് വി ട്രസ്റ്റ് (2003) വേൾഡ് എപാർട്ട് (2004) വിത് ഗോഡ് (2004) അൺഫെയിത്ഫുൾ (2004) ചാമെലിയോൺ (2004) 21 ഡേയ്സ് വിത് ക്രൈസ്റ്റ് (2005) ഗോൺ ഫോർഎവെർ (2006) സ്റ്റിഗ്മ (2013) ദി CEO (2016) അവാർഡുകളും നാമനിർദ്ദേശങ്ങളും Year Award ceremony Prize Result Ref 2015 11th ആഫ്രിക്ക മൂവി അക്കാദമി അവാർഡ്സ് ഒരു സപ്പോർട്ടിംഗ് റോളിലെ മികച്ച നടി വിജയിച്ചു 12th അബൂജ അന്താരാഷ്ട്ര ഫിലിം ഫെസ്റ്റിവൽ Outstanding Female Act in a Film വിജയിച്ചു അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Hilda Dokubo
ആനപ്പരുവ ഇംഗ്ലീഷ് വിലാസം https://ml.wikipedia.org/wiki/Pothos_scandens
വേര് പിടിച്ച് മരങ്ങളിലും പാറകളിലും മറ്റും കയറിപ്പോകുന്ന ഒരു വള്ളിച്ചെടിയാണ് പരിവള്ളി , പരുവൽ , പരുവക്കൊടി എന്നെല്ലാം അറിയപ്പെടുന്ന ആനപ്പരുവ .
( ശാസ്ത്രീയനാമം : Pothos scandens ) .
ലോകത്ത് പലയിടത്തും ആനപ്പരുവ കാണപ്പെടുന്നുണ്ട്.
2100 മീറ്റർ വരെ ഉയരമുള്ള ഇടങ്ങളിലാണ് കാണുന്നത് .
ചൈനയിൽ ചിലയിടത്ത് ചായയ്ക്ക് പകരം ഇതുപയോഗിക്കാറുണ്ട് .
ആന്തമാനിലും ആനപ്പരുവ കാണാറുണ്ട് .
ഇന്ത്യ മുതൽ മലേഷ്യയും മഡഗാസ്കറും വരെ ഇത് കണ്ടുവരുന്നു.
കോണുകൾ ഉള്ള തണ്ടുകൾ.
അറ്റം കൂർത്ത് ആരംഭത്തോടടുത്ത് വീതി കൂടിയ ഇലകൾ.
3-6 സെ.
മീ നീളമുള്ള ഇലഞെട്ട് വീതിയേറിയതാണ്.
ചിത്രശാല ഇലകൾ കായ-നീലിയാർ കോട്ടത്ത് നിന്നും പരിവള്ളി അവലംബം പുറത്തേക്കുള്ള കണ്ണികൾ ചിത്രങ്ങൾ ഔഷധഗുണങ്ങളെപ്പറ്റി കൂടുതൽ വിവരങ്ങൾ വിക്കിസ്പീഷിസിൽ Pothos scandens എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Pothos scandens എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വട്ടുവള്ളി ഇംഗ്ലീഷ് വിലാസം https://ml.wikipedia.org/wiki/Cosmostigma_cordatum
അപ്പോസൈനേസീ സസ്യകുടുംബത്തിലെ അംഗമാണ് കുറിച്ചുള്ളി , കുറിച്ചൂലി , വട്ടോളം എന്നൊക്കെ പേരുള്ള വട്ടുവള്ളി .
( ശാസ്ത്രീയനാമം : Cosmostigma cordatum ) .